PREDKLADACIA SPRÁVA

    Slovenský pozemkový fond v Bratislave bol zriadený zákonom číslo 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkom fonde a o pozemkových spoločenstvách v znení neskorších predpisov ako nepodnikateľský neziskový právny subjekt zapísaný do obchodného registra dňa 19. 08. 1991.
    V roku 2000 fond hospodáril podľa svojho rozpočtu schváleného uznesením vlády SR číslo 291            zo dňa 3. mája 2000.

I.  VÝSLEDKY HOSPODÁRENIA ZA ROK 2000

    Rozpočet SPF na rok 2000 podľa článku 7 ods. 3 ŠTATÚTU bol v rámci schvaľovacieho konania schválený uznesením vlády SR číslo 291 zo dňa 3. mája 2000.
    Podľa citovaného uznesenia vlády SR bola pre fond uložená  povinnosť z rozdelenia hospodárskeho výsledku za rok 1999 

odviesť do Štátneho podporného fondu pôdohospodárstva a potravinárstva podľa zákona číslo                 40/1994 Z. z. v znení zákona číslo 240/1998 Z. z. finančný objem:
 										22 000 tis. Sk
										do: 3. júna 2000 

    Odvod bol realizovaný na základe listu ŠPFPP číslo 298/2000-ŠPFPP zo dňa 16. 5. 2000 na účet číslo 7525-002/0720 vedený v NBS dňa 23. 05. 2000.
    Zostávajúca časť hospodárskeho výsledku za rok 1999 podľa schváleného rozdelenia bola zaúčtovaná do vlastného REZERVNÉHO FONDU vo finančnom objeme:
										20 647 tis. Sk

    V správe audítora o audite ročnej účtovnej závierky SPF k 31. 12. 1999 neboli osobitné opatrenia, ktorých splnenie by bolo potrebné vyhodnotiť.
    V súlade so ŠTATÚTOM fondu bola ÚČTOVNÁ ZÁVIERKA ku dňu 31. 12. 2000 preskúmaná a overená audítorskou spoločnosťou INTEGRIA s. r. o. Bratislava (evid. číslo SKAu 185) podľa zákona číslo 563/1991 Zb. o účtovníctve v znení neskorších predpisov. Výsledky auditu sú obsiahnuté v priloženej správe audítora z januára 2001.
    V zmysle článku 7 a 8 ŠTATÚTU Slovenského pozemkového fondu, ako aj § 8 ods. 6 zákona číslo 303/1995 Z. z. o rozpočtových pravidlách v znení zákona číslo 441/2000 Z. z. správna rada     na svojom zasadnutí dňa 22. 02. 2001 a dozorná rada dňa 05. 03. 2001 odsúhlasili a odporučili predložiť do schvaľovacieho konania:

a)	Účtovnú závierku SPF ku dňu 31. 12. 2000 
b)	Návrh na vysporiadanie účtovnej straty z hospodárenia SPF za rok 2000 a odsúhlasenie výsledkových odmien za rok 2000 na ťarchu REZERVNÉHO FONDU
c)	Návrh rozpočtu SPF na roky 2001 – 2002 – 2003. 
 
    Na základe uvedených odporučení bol kompletný materiál prerokovaný na porade vedenia Ministerstva pôdohospodárstva SR dňa 29. 03. 2001 pod číslom: 853/2001-100. Porada vedenia ministerstva svojim uznesením uložila jeho predloženie na pripomienkové konanie Ministerstvu financií SR a následne na rokovanie vlády SR za účelom jeho schválenia podľa zákona číslo 303/1995 Z. z. o rozpočtových pravidlách v znení neskorších predpisov a ŠTATÚTU fondu.

    Na rokovanie SR predkladá kompletný materiál minister pôdohospodárstva SR pod číslom: 853/2001-100. 
    Rozpočet fondu na rok 2000 bol vládou SR schválený s bilančne vyrovnaným saldom príjmov a výdavkov vo finančnom objeme:

364 160 tis. Sk
    
    V skutočnosti boli ku dňu 31. 12. 2000 podľa VÝKAZU ZISKOV A STRÁT (Výsledovka                        Úč. ROPO 4-02) dosiahnuté:

•	v ý n o s y   spolu v účtovnej hodnote 			-	294 955 tis. Sk
•	n á k l a d y   spolu v objeme				-	310 402 tis. Sk,

s hospodárskym výsledkom, ktorý vstupuje do   s c h v a ľ o v a c i e h o   konania s účtovnou                      s t r a t o u   vo finančnom objeme:
      - 15 447 tis. Sk

    Pri analytickom hodnotení plnenia rozpočtu fondu za rok 2000 možno konštatovať, že sa dosiahla výraznejšia dynamika v plnení príjmovej časti rozpočtu, ktorá bola splnená na 121,6 % s absolútnym prekročením o 78 763 tis. Sk.
    Výdavková časť rozpočtu bola splnená na 104,4 % s absolútnym prekročením o 16 143 tis. Sk.
    Výsledné saldo plnenia rozpočtu predstavuje plus 62 620 tis. Sk. Táto hodnota sa líši                             od   ú č t o v n é h o   hospodárskeho výsledku, ktorý vykazuje účtovnú   s t r a t u   vo finančnom objeme:
- 15 447 tis. Sk,

ktorý výsledok bol preskúmaný a overený audítorskou spoločnosťou v rámci auditu účtovnej závierky fondu k 31. 12. 2000.
    Na negatívnom výsledku hospodárenia fondu za rok 2000 popri samotnej metodike a postupov účtovania tak významných položiek ako sú tržby za predaj pozemkov neznámych vlastníkov a výnosy plynúce z privatizácie (účtujú sa priamo do osobitného fondu bez výnosových účtov), sa podieľajú aj ďalšie skutočnosti.
    Podľa rozhodnutia správnej rady fondu boli pre poľnohospodárske subjekty hospodáriace                     na pozemkoch spravovaných fondom vykonané úpravy na nájomnom, orientované na zmiernenie dopadov sucha na poľnohospodársku výrobu v objeme cez 57,8 mil. Sk (účtovne premietnuté                   do nižších výnosov za rok 2000). V záujme plynulého plnenia reštitučných nárokov oprávnených osôb bolo finančné plnenie prekročené oproti schválenému rozpočtu o 22 298 tis. Sk a na účely financovania identifikácie vlastníckych vzťahov k pozemkom podľa zák. číslo 180/1995 Z. z., fond poskytol finančný príspevok s účelovým určením vo výške 8,0 mil. Sk.
    Ako už bolo konštatované rozpočtované   p r í j m y   za hodnotené obdobie boli výrazne prekročené. Vďaka možnosti splácania kúpnej ceny sprivatizovaného majetku dlhopismi FNM boli rozpočtované príjmy v tejto položke prekročené. Významnou mierou k prekročeniu celkových príjmov prispel aj Fond národného majetku neplánovaným preplatením dlhopisov v objeme 40,0 mil. Sk. Pozitívne možno hodnotiť dosiahnuté príjmy z prenájmu poľnohospodárskej pôdy, ktoré boli splnené  na 109,0 %, napriek vykonaným úpravám nájomného z titulu sucha. Toto priaznivé plnenie príjmov z prenájmu spravovaných pozemkov je výsledkom náročného a diferencovaného prístupu SPF k úpravám nájomného, za účelom zmiernenia dopadu minuloročného sucha na ekonomiku poľnohospodárskych subjektov. Medzi rozhodujúce kritériá boli zaradené aj plnenia splátkových kalendárov z aktuálneho časového pohľadu s osobitným zreteľom na vyrovnanosť prvej splátky nájomného na rok 2000, ktorá bola zročná k 30. 09. 2000.  
Aj vďaka tomuto konštruktívnemu prístupu sa v porovnaní s rokom 1999 znížil celkový stav pohľadávok fondu z obchodného styku z 245 041 tis. Sk na 206 757 tis. Sk za rok 2000. 
    Výrazné prekročenie rozpočtovaných príjmov sa dosiahlo aj z predaja pozemkov – 145,0 % s absolútnym prekročením o takmer 30,0 mil. Sk. Pri tejto položke je potrebné poznamenať, že príjmy za pozemky neznámych vlastníkov podľa zákona číslo 180/1995 Z. z. nie sú súčasťou                              v ý n o s o v   fondu, ale tieto sa zo zákona účtujú priamo na   d e p o z i t n ý   fond, s desaťročnou lehotou ich rezervovania na výplatu potenciálnych   v l a s t n í k o v ,   v prípade preukázania legitímneho vlastníctva. 

Stav tohto depozitného fondu k 31. 12. 2000 predstavuje finančný objem takmer 66,0 mil. Sk, pričom len za uplynulý rok sa zaznamenal celkový   p r í r a s t o k   vo výške 15,5 mil. Sk. Ostatné príjmové tituly z hľadiska ich celkovej váhy sú v podstate zanedbateľné, ale ich celkové plnenie osciluje okolo rozpočtových hodnôt.
    Pri hodnotení plnenia   v ý d a v k o v e j   časti rozpočtu za uplynulý rok z pohľadu vývoja inflácie, ktorá je v ostatných rokoch sprievodným znakom ekonomiky, možno konštatovať, že v podmienkach SPF dominovala racionalita a hospodárnosť pri vynakladaní finančných prostriedkov bez dopadu na štátny rozpočet.
    V investičnej oblasti bol rozpočet splnený na 76,2 %. Medzi rozhodujúce investičné aktivity v uplynulom roku sa zaraďujú najmä:

•	periodická obnova dopravného parku služobných motorových vozidiel na báze výrobnej značky ŠKODA (Felícia, Fabia)
•	nákup počítačov, modernizácia počítačovej siete a nadväzujúcej telekomunikačnej siete a zariadení s plošným rozptylom na regionálnych odboroch SPF v rámci Slovenska. V menšom rozsahu boli realizované investičné rekonštrukcie na budovách vo vlastníctve fondu.

    Neinvestičné výdavky spolu boli splnené na 99,1 %. Už prv konštatovanú racionalitu a hospodárnosť potvrdzujú vynaložené výdavky na financovanie režijných nákladov fondu zabezpečujúcich plynulý výkon činností vyplývajúcich z príslušných právnych predpisov. Ide najmä o tak významné položky ako je spotreba materiálu, energie, ale aj výdavky na cestovné, spoje a ostatné finančné náklady.
    Medzi režijnými nákladmi zaujímajú rozhodujúce miesto   m z d y ,   ktoré boli v hodnotenom období plnené na 98,8 % pri koncoročnom stave zamestnancov 255. Celkove bolo na mzdy a odmeny vyplatených 47 145 tis. Sk v štrukturálnom členení:

•	pre vlastných zamestnancov			-		44 774 tis. Sk
•	pre členov orgánov SPF			-		     814 tis. Sk
•	práce na dohody (upratovanie, kúrenie)		-		     437 tis. Sk
•	o d s t u p n é   z titulu organizačných zmien
pre vlast. zamestnancov vyplývajúce z nového
organizačného poriadku fondu od 1. 7. 2000 	-		  1 120 tis. Sk

    Ďalej boli pre zamestnancov vyplatené výsledkové odmeny z rezervného fondu podľa odsúhlaseného rozdelenia výsledkov hospodárenia za rok 1999 v celkovej výške 9 174 tis. Sk. Priemerná mesačná mzda na zamestnanca fondu, vrátane výsledkových odmien vyplatených z RF dosiahla 17 630,- - Sk.
    Pozitívne výsledky sa dosiahli pri financovaní činností fondu vyplývajúcich z príslušných právnych predpisov.
    V tejto oblasti sa na popredné miesto zaraďuje plnenie   r e š t i t u č n ý c h   nárokov oprávnených osôb, kde podľa zákona číslo 229/1991 Zb. o pôde v znení neskorších predpisov je povinnou osobou        š t á t .  Na uvedené účely sa v rozpočte uvažovalo s finančným objemom 101 500 tis. Sk. V skutočnosti sa vyplatilo až 123 798 tis. Sk, t. j. plnenie na 122,0 %, čo znamená prekročenie v absolútnom vyjadrení o 22 298 tis. Sk. Popri peňažnej forme boli uspokojované reštitučné nároky oprávnených osôb                  aj vo forme cenných papierov – akciami SPF v Reštitučnom investičnom fonde (RIF). V uplynulom roku boli vydané pre oprávnené osoby na reštitúcie akcie SPF – RIF-u v nominálnej hodnote 22 880 tis. Sk. 
    Z uvedeného je zrejmé, že SPF realizoval v uplynulom roku plnenie reštitučných nárokov zo svojho finančného majetku v mene štátu v objeme (hotovosť + cenné papiere):

146 678 tis. Sk

    Ďalšou významnou oblasťou na financovaní ktorej participuje SPF podľa príslušných právnych predpisov sú geodetické práce súvisiace s vydávaním náhradných pozemkov pre oprávnené osoby alebo pri riešení záhradkárskych osád podľa zákona číslo 64/1997 Z. z. Na uvedené účely sa vyčerpalo spolu 32 570 tis. Sk, t. j. plnenie rozpočtu na 81,4 % v nasledovnom štrukturálnom členení:

•	geometrické plány			-		14 535 tis. Sk
•	záhradkárske osady			-		  2 261 tis. Sk
•	ortofotomapy			-		12 960 tis. Sk
•	kartografické práce			-		       48 tis. Sk
•	rozhraničovacie práce		-		  2 350 tis. Sk

    Nie menej významnú zložku tvorí aj finančný podiel fondu, podľa zákona číslo 180/1995 Z. z. o usporiadaní vlastníctva k pozemkom, ako účastníka konania za štát alebo v mene neznámych vlastníkov pozemkov. V uplynulom roku na uvedené účely boli vynaložené finančné náklady v objeme:

16 755 tis. Sk,

t. j. plnenie rozpočtu na 72,8 %. Z uvedenej sumy bolo 8,0 mil. Sk poskytnutých ako finančný príspevok na financovanie prác súvisiacich s činnosťami podľa zákona číslo 180/1995 Z. z.
    Do Štátneho podporného fondu pôdohospodárstva a potravinárstva v súlade s ustanoveniami zákona číslo 40/1994 Z. z. v znení zákona číslo 240/1998 Z. z. o ŠPFPP bolo v priebehu roka odvedené spolu:

53 896 tis. Sk,

t. j. plnenie rozpočtu na 179,7 %. Na vysokom prekročení rozpočtovaného odvodu sa podieľajú neplánované príjmy z privatizácie a z preplatenia dlhopisov FNM (plynúcich takisto z privatizácie).
    Z uvedených skutočností je zrejmá priama finančná účasť SPF na aktivitách vyplývajúcich z príslušných právnych predpisov, ktoré by inak mali byť financované zo štátneho rozpočtu. Rekapituláciou uvedených finančných výdavkov za hodnotené obdobie sa zaznamenali nasledovné výsledky:

•	výdavky na reštitúcie spolu 		-		146 678 tis. Sk
•	geometrické plány			-		  32 570 tis. Sk
•	riešenie vlastn. vzťahov
zákon č. 180/95 Z. z.		-		  16 755 tis. Sk
•	odvody do ŠPFPP			-		  53 896 tis. Sk
S p o l u :						249 899 tis. Sk,
	
čo z dosiahnutých   p r í j m o v   fondu (442 923 tis. Sk) predstavuje 56,4 % a na celkových nákladoch fondu (380 303 tis. Sk) predstavuje podiel až 65,7 %.

    Za hodnotené obdobie sa znížil celkový stav pohľadávok fondu indexom 97,8 % s úrovňou                    1 278 764 tis. Sk, z čoho tvoria pohľadávky z obchodného styku objem 206 757 tis. Sk. Medzi pohľadávkami z obchodného styku sú aj pohľadávky z rokov 1993 – 1996 v celkovom finančnom objeme 71 704 tis. Sk, ktoré možno zaradiť do kategórie tzv.   k l a s i f i k o v a n ý c h   pohľadávok, s obmedzenou až minimálnou likviditou (dlžníci v likvidácii, konkurze alebo už zaniknutí),                           čo v nastávajúcom období môže mať negatívny dopad na majetkové pozície SPF v prípade ich odpisu ako nevymožiteľných pohľadávok. 
    Mimo rizík vyplývajúcich pre fond z financovania svojich činností vyplývajúcich z príslušných právnych predpisov   b e z   nárokov na štátny rozpočet aj predchádzajúce skutočnosti sú veľmi závažným dôvodom pre tvorbu relatívne   s i l n é h o   REZERVNÉHO FONDU, ktorého zdroje sa   m ô ž u   efektívne využiť na preklenutie alebo aj aktívne riešenie nepredvídaných finančných situácií   b e z   nárokov na zdrojové krytie zo štátneho rozpočtu.

II.  NÁVRH NA VYSPORIADANIE ÚČTOVNEJ STRATY Z HOSPODÁRENIA SPF
     ZA ROK 2000 A ODSÚHLASENIE VÝPLATY VÝSLEDKOVÝCH ODMIEN
     ZA ROK 2000 

    Podľa účtovnej závierky k 31. 12. 2000 overenej audítorskou spoločnosťou dosiahol Slovenský pozemkový fond vo svojom hospodárení za rok 2000 účtovnú   s t r a t u   vo finančnom objeme:

- 15 447 tis. Sk

    Z vykonanej analýzy vyplýva, že na uvedenej účtovnej strate v rozhodujúcej miere participujú nasledovné skutočnosti:
 
-	v snahe aktívne prispieť na čiastočnej eliminácii negatívneho dopadu minuloročného sucha                na ekonomiku poľnohospodárskej prvovýroby, správna rada fondu podľa príslušných ustanovení Občianskeho zákonníka, upravila výšku nájomného za pozemky prenajímané fondom                       pre poľnohospodárske subjekty ponížením druhej splátky za rok 2000 vo finančnom objeme:

-	57,8 mil. Sk,

      s jeho priamym negatívnym dopadom na výnosovú časť hospodárenia fondu

-	prekročením finančného plnenia reštitučných nárokov oprávnených osôb podľa zákona číslo 229/1991 Z. z. o pôde v znení neskorších predpisov oproti rozpočtovanému objemu o:

+ 22,3 mil. Sk,

s priamym dopadom na nákladovú časť hospodárenia fondu sa sledoval ako hlavný cieľ v maximálnej možnej miere uspokojovať reštitučné nároky oprávnených osôb, kde podľa citovaného predpisu je povinnou osobu štát

-	rovnako spoločensky, ale aj politicky významnou úlohou je vytváranie predpokladov pre viaczdrojové financovanie identifikácie vlastníckych vzťahov k pozemkom podľa zákona číslo 180/1995 Z. z. v znení neskorších predpisov. 

    Na tieto účely fond poskytol účelový finančný príspevok nad rámec pôvodného rozpočtu v objeme

+ 8,0 mil. Sk,

      s priamym dopadom na nákladovú časť svojho hospodárenia.

    Týmito nadštandardnými finančnými krokmi fondu bolo v uplynulom roku negatívne poznamenané jeho hospodárenie v celkovom finančnom objeme:

- 72,6mil. Sk.

    Tieto skutočnosti majú svoj pokračujúci negatívny dopad aj na oblasť hmotnej zainteresovanosti zamestnancov fondu.
    Odmeňovanie zamestnancov sa riadi podľa vnútroorganizačných „Zásad“ schválených správnou radou v zmysle ŠTATÚTU. Podľa citovaných „Zásad pre odmeňovanie“ tvoria veľmi významnú zložku   v ý s l e d k o v é   odmeny vyplácané z hospodárskeho výsledku, prostredníctvom REZERVNÉHO FONDU pre zamestnancov za celoročnú angažovanosť a tvorivý prístup pri zabezpečovaní plynulého plnenia úloh fondu a v uplynulom roku aj za neštandardné úlohy súvisiace s riešením dopadu sucha         na ekonomiku poľnohospodárskych subjektov. V prípade nevytvorenia možností pre výplatu výsledkových odmien v roku 2001 z prostriedkov REZERVNÉHO FONDU dôjde k   p o k l e s u   priemerných mesačných platov indexom 88,9 %, čo v súčasnosti prejavujúcich sa zložitých sociálno-ekonomických podmienkach života spoločnosti, by iste neprispelo k pozitívnym hodnoteniam                   ani na samotnom SPF.
    Vychádzajúc z uvedených realít, orgány fondu dospeli k jednoznačnému návrhu spôsobu riešenia vzniknutej situácie na ťarchu REZERVNÉHO FONDU, ktorý sa efektívne tvoril počas aktívneho pôsobenia fondu z reálne dosiahnutých výsledkov hospodárenia a naviac to bude mať jednoznačne podporný vplyv na zvýšenie pracovnej a tvorivej angažovanosti zamestnancov fondu pri priebežnom zabezpečovaní náročných úloh vyplývajúcich pre SPF z príslušných právnych predpisov.
    Navrhované riešenie je možné realizovať bez   n á r o k o v   na štátny rozpočet nasledovným postupom:

-	Účtovný stav REZERNÉHO FONDU SPF k 31. 12. 2000		-	379 569 tis. Sk
-	zúčtovanie   s t r a t y   z hospodárenia SPF k 31. 12. 2000
(odpočítateľná položka)						-	- 15 447 tis. Sk
-	zúčtovanie výplaty výsledkových odmien za rok 2000
v roku 2001 (odpočítateľná položka)					-	-   9 000 tis. Sk
-	ZOSTATOK RF – počiatočný stav ku dňu 01. 01. 2001 		-	355 122 tis. Sk 

     Uvedený postup nevytvára   ž i a d n e   nároky voči štátnemu rozpočtu, ale naopak prispieva k efektívnemu riešeniu dopadov preukázanej ústretovosti konania Slovenského pozemkového fondu          pri riešení spoločenských potrieb, v súvislosti s negatívnym dopadom dlhotrvajúceho sucha                     na ekonomiku poľnohospodárskej prvovýroby a jeho následnej eliminácii na vývoj hmotnej zainteresovanosti zamestnancov fondu. 

III.  NÁVRH ROZPOČTU SPF NA ROKY  2001 – 2002 - 2003

    Návrh rozpočtu SPF na roky 2001 – 2002 – 2003 sa predkladá na schválenie v rámci schvaľovacieho konania súčasne s Účtovnou závierkou fondu k 31. 12. 2000 v súlade  so ŠTATÚTOM   fondu,                na rozdiel od predchádzajúcich rokov v neštandardnom – trojročnom časovom horizonte. Príčinou takéhoto postupu je novela zákona číslo 303/1995 Z. z. o rozpočtových pravidlách v znení zákona číslo 441/2000 Z. z., ktorá je účinná od 01. 01. 2001. Podľa citovaného zákona v § 3 ods. 4 sa ukladá pre FNM a SPF povinné uplatňovanie „Rozpočtovej klasifikácie“ vo svojich rozpočtoch. Túto úlohu môže v súčasnosti SPF zabezpečiť len vlastnou „transformáciou“ svojho rozpočtu do štandardných tlačových formulárov vydaných Ministerstvom financií SR, nakoľko pre SPF zo strany MF SR zatiaľ nie sú vydané záväzné postupy účtovania, ani nadväzujúca osnova, ktorá by obsiahla v sebe z účtovného hľadiska komplexnú škálu činností vykonávaných fondom podľa príslušných právnych predpisov.
    V § 8 ods. 6 citovaného zákona sa pre SPF ukladá predkladacia povinnosť voči Ministerstvu financií SR už   v l á d o u   schváleného rozpočtu v termíne schválenom vládou na príslušný rozpočtový rok. 
Vzhľadom k tomu, že uvedené termíny v súčasnosti nezohľadňujú doterajší štandardný postup fondu       pri predkladaní komplexného materiálu – Účtovná závierka – Návrh rozdelenia hospodárskeho výsledku za predchádzajúce účtovné obdobie – Návrh rozpočtu na bežné rozpočtové obdobie do schvaľovacieho konania, v záujme zosúladenia uvedených termínov bolo potrebné pristúpiť k takémuto prechodnému riešeniu v roku 2001.
    Počnúc účtovnou závierkou k 31. 12. 2001 sa SPF už dostáva s komplexným materiálom predkladaným do schvaľovacieho konania:
- Účtovná závierka k 31. 12. 2001 – Návrh rozdelenia výsledku hospodárenia za rok 2001 – Návrh rozpočtu SPF na rok 2004 do štandardného schvaľovacieho režimu, ktorý bude v súlade s požiadavkami na zostavovanie návrhu Štátneho rozpočtu zo strany MF SR.
    Návrh rozpočtu SPF na roky 2001 – 2002 – 2003 je zostavený na princípe   b i l a n č n e j   vyrovnanosti príjmov a výdavkov   b e z   nároku na príspevok zo   š t á t n e h o   rozpočtu. Komplexné financovanie činností fondu vyplývajúcich z príslušných právnych predpisov je zabezpečené                     z   v l a s t n ý c h   príjmov. V prípade nepredvídaných odklonov od rozpočtových proporcií sa finančné krytie prípadného schodku zabezpečuje prostredníctvom likvidných zdrojov na REZERVNOM FONDE   b e z   nárokov na štátny rozpočet, vrátane výplaty finančných náležitostí za deponované finančné prostriedky, získané z predaja pozemkov neznámych vlastníkov podľa zákona číslo 180/1995 Z. z. alebo výsledkových odmien pre zamestnancov fondu v prípade nepriaznivého výsledku hospodárenia za príslušné rozpočtové obdobie.  

ROK 2001:

    Bilancia príjmov a výdavkov navrhovaného rozpočtu fondu vykazuje vyrovnané   s a l d o   v objeme

385 000 tis. Sk
PRÍJMY:

    Príjmová časť navrhovaného rozpočtu uvažuje s objemom 385 000 tis. Sk, čo je oproti skutočnosti     za rok 2000 pokles indexom 86,9 %.
    Príjmy z privatizácie klesajú indexom 94,3 % na základe kvalifikovaného odhadu vývoja solventnosti privatizovaných subjektov a ich schopností splácať kúpnu cenu privatizovaného majetku. 
    Príjmy z výnosov pri správe majetku štátu klesajú oproti minuloročnej skutočnosti indexom 86,4 %. Na poklese rozpočtovaných príjmov v tejto kapitole sa podieľa jednak predaj pozemkov, ktorý klesá indexom 61,2 % z minuloročnej úrovne a v reálnom čase sa očakáva aj nižší príjem z nájomného            za pozemky, kde upravené nájomné z titulu sucha v roku 2000 sa dotýka decembrovej splátky, ktorá  sa má plniť práve v I. polroku 2001. Rozpočtovanie týchto príjmov na úrovni minuloročnej skutočnosti už zohľadňuje 100 %-nú fakturáciu predpisu nájomného na rok 2001 podľa platných nájomných zmlúv a ich dodatkov.
    Príjmy z kapitálových výnosov klesajú indexom 72,3 % predovšetkým v dôsledku výrazného a dlhodobého   p o k l e s u   komerčnej úrokovej miery z termínovaných vkladov v peňažných ústavoch.
VÝDAVKY:

    Výdavková časť navrhovaného rozpočtu počíta s finančným objemom 385 000 tis. Sk, čo v porovnaní so skutočnosťou v roku 2000 predstavuje mierne zvýšenie indexom 101,2 %.
    V investičnej oblasti sa uvažuje s finančným zabezpečením obstarania 2 kusov služobných motorových vozidiel v rámci pravidelnej obmeny pre vodičov z povolania, počíta sa s nákupom počítačov doplnením počítačovej siete, zavedením internetu do služieb fondu, ďalej s pravidelnou obmenou kancelárskej techniky a kopírovacej techniky. V oblasti investičných rekonštrukcií sa počíta s plynofikáciou vlastnej budovy fondu na regionálnom odbore v Martine, so zastrešením a výmenou okien vlastnej budovy na regionálnom odbore v Rimavskej Sobote. V prípade akútnej potreby sú rozpočtované prostriedky aj na   v ý k u p   pozemkov do vlastníctva štátu podľa zákona číslo           180/1995 Z. z.
    V neinvestičnej oblasti sa rozpočtujú vyššie výdavky indexom 102,6 % oproti minuloročnej skutočnosti. S výraznejším nárastom sa počíta s výdavkami na spotrebu materiálu, energie a telekomunikačných poplatkov v nadväznosti na ohlásený cenový vývoj pre uvedené komodity, ktoré budú mať zákonite dopad na všeobecný rast cien aj u ďalších vstupov do spotrebného procesu.
    Osobné výdavky oproti minuloročnej skutočnosti sa zvyšujú indexom 117,3 %, z čoho mzdové náklady by sa mali zvýšiť indexom 107,1 % oproti minuloročnej skutočnosti. 
    Pri uvedenom tempe rastu mzdových nákladov sa rozpočtuje rast priemerných mesačných zárobkov indexom 105,4 % oproti predchádzajúcemu roku.
    Na relatívne vysokom náraste osobných výdavkov sa podieľa aj plánované uplatnenie „Doplnkového dôchodkového poistenia zamestnancov“ podľa zákona číslo 123/1996 Z. z. v znení zákona číslo 409/2000 o doplnkovom dôchodkovom poistení zamestnancov v súlade s Kolektívnou zmluvou uzatvorenou na rok 2001.
    Naďalej sa počíta s výraznou finančnou účasťou fondu pri financovaní činností vyplývajúcich z príslušných právnych predpisov. Menovite sa jedná o nasledovné okruhy činností:

•	geodetické práce súvisiace s vydávaním náhradných pozemkov, 
záhradkárske osady, ortofoto mapy a pod	-		65 000 tis. Sk, index 129,9 %
•	usporiadanie pozemkového vlastníctva podľa 
zákona číslo 180/1995 Z. z.			-		27 000 tis. Sk, index 161,1 %

    Vychádzajúc z kvalifikovaného odhadu predloženia právoplatných reštitučných rozhodnutí                   pre oprávnené osoby, sa rozpočtujú prostriedky na peňažné plnenie v objeme 85 000 tis. Sk s indexom 68,7 % oproti minuloročnej skutočnosti. Relatívna úspora z tejto položky sa presúva na posilnenie titulov súvisiacich s identifikáciou vlastníckych vzťahov k pozemkom.
    Navrhovaný rozpočet fondu na rok 2001 je vecne aj obsahovo vyvážený a jeho schválením sa             pre fond vytvoria relatívne stabilné finančné predpoklady pre plynulé zabezpečovanie komplexných činností, vyplývajúcich pre fond z platnej legislatívy pre bežné rozpočtové obdobie.

ROK 2002:

    Bilancia príjmov a výdavkov navrhovaného rozpočtu na rok 2002 vykazuje vyrovnané   s a l d o   v objeme:
403 500 tis. Sk,

s indexom rastu 104,8 % oproti rozpočtu za predchádzajúci rok.

PRÍJMY:

    Príjmy z privatizácie podľa výhľadu by sa mali mierne zvýšiť indexom 103,1 % najmä vplyvom očakávaných   d i v i d e n d   za akcie SPF uložené v Reštitučnom investičnom fonde. Tento optimizmus vychádza z korešpondencie RIFu zo dňa 14. 12. 2000 adresovanej pre SPF.
     Príjmy z výnosov zo spravovaného majetku štátu sa rozpočtujú indexom 105,6 % oproti rozpočtu         za rok 2000. Dominantnou zložkou týchto príjmov opätovne zostáva   n á j o m n é   za spravované pozemky (štátne, aj neznámych vlastníkov) a príjmy z predaja pozemkov. Rozpočtované kapitálové príjmy s indexom 103,3 % sú podmienené stabilizáciou úrokovej miery z termínovaných vkladov v komerčných peňažných ústavoch za predpokladu, že pre fond zostáva jeho finančný majetok k dispozícii za rovnakých legislatívno-finančných podmienok aké platia v súčasnosti.

VÝDAVKY:

    Výdavky na financovanie obstarania investičného majetku slúžiaceho pre výkon činností fondu rastú indexom 102,7 % oproti rozpočtu roku 2000. Výraznejší vzostup sa očakáva pri financovaní pravidelnej obmeny služobných motorových vozidiel, nákupom počítačovej a kancelárskej techniky. Ostatné výdavkové tituly v investičnej oblasti predstavujú len štandardné hodnoty.
    Neinvestičné výdavky sa zvyšujú indexom 105,0 % oproti rozpočtu 2000. V oblasti hmotných výdavkov tempá rastu u jednotlivých druhov výdavkov oscilujú okolo štandardných hodnôt s premietnutím aj očakávaného inflačného vývoja v rozpočtovanom období.
    U osobných výdavkov rozpočtovaný nárast indexom 109,4 % oproti rozpočtu 2000 možno kvalifikovať ako štandardný. Počíta sa s navýšením počtu zamestnancov na 258 t. j. plus 3 osoby oproti rozpočtu 2001 s požiadavkou na zriadenie samostatného útvaru zabezpečujúceho úlohy súvisiace so začlenením SPF do jednotného režimu fungovania Štátnej pokladnice od roku 2002 – 2003. Priemerné mesačné platy podľa rozpočtovanej kalkulácie dosiahnu 19 735,- - Sk, čo je oproti rozpočtovanej priemernej mesačnej mzde 18 578,- - Sk na rok 2001 kalkulovaný nárast pre rozpočtový rok 2002 indexom           106,2 %, t. j. v absolútnom vyjadrení na 19 735,- - Sk mesačne. Tieto trendy na úseku hmotnej zainteresovanosti sú mierne pod očakávaným vývojom inflácie v priebehu rozpočtovaného obdobia. Rozpočtované priemerné odmeny v prepočte na zamestnanca sa dosiahnu v roku 2002 za predpokladu kladného výsledku hospodárenia fondu za rok 2001 a nadväzujúcej možnosti výplaty výsledkových odmien pre zamestnancov fondu z rozdelenia hospodárskeho výsledku. 
    Výraznú prioritu dostávajú naďalej také významné úlohy akými nesporne sú výdavky na geodetické, záhradkárske a mapové dokumentácie s finančným objemom 45,0 mil. Sk, úlohy súvisiace s identifikáciou vlastníckych vzťahov k pozemkom 39,5 mil. Sk, t. j. index 146,3 oproti rozpočtu 2001.
    Kapitálové výdavky zostávajú v podstate na štandardnej úrovni s objemom 50,0 mil. Sk s indexom 104,2 % oproti rozpočtu 2001 s jednoznačným smerovaním do ŠPFPP podľa zákona číslo 40/1994 Z. z. v znení neskorších predpisov.   
    Navrhovaný rozpočet fondu na rok 2002 vychádza z kvalifikovaného odhadu očakávaného vývoja nielen makro, ale predovšetkým mikroekonomických a legislatívnych podmienok pre výkon činností v rozpočtovanom období roku 2002. Schválenie navrhovaného rozpočtu fondu na rok 2002 vytvára v predstihu určitú ekonomickú stabilitu pre projektovanie perspektívneho postavenia SPF v systéme neštátnych, nepodnikateľských subjektov, zabezpečujúcich plnenie úloh mimo iného aj v mene štátu       na princípoch samofinancovania   b e z   nárokov na príspevok zo štátneho rozpočtu a je z časového hľadiska v súlade s príslušnými ustanoveniami zákona číslo 441/2000 Z. z. o rozpočtových pravidlách. 

ROK  2003:

    Na rok 2003 sa navrhuje rozpočet fondu s bilančne vyrovnaným   s a l d o m   medzi príjmami a výdavkami vo finančnom objeme:
420 800 tis. Sk,

s indexom rastu 106,3 oproti rozpočtu za rok 2002.

PRÍJMY:

    Príjmy plynúce z privatizácie sa podľa prognóz zvýšia indexom 116,8 % oproti rozpočtu 2002. V súlade so splátkovými kalendármi z privatizačných zmlúv, ako aj očakávaným vývojom v procese likvidácií a konkurzov, sa počíta s miernym poklesom príjmov z kúpnych cien privatizovaného majetku. Výraznejší vzostup príjmov sa očakáva od FNM podľa potvrdeného splátkového kalendára za dlhopisy FNM, ako aj z dividend za akcie SPF uložené v RIF-e.
    Príjmy z výnosov pri správe majetku štátu a neznámych vlastníkov pozemkov sa podľa očakávania stabilizujú na úrovni 280 650 tis. Sk, čo je nárast indexom 102,6 % oproti rozpočtu 2002. V podstate zostávajú určujúcou položkou opätovne príjmy z prenájmu pozemkov v objeme 195 000 tis. Sk a príjmy z predaja pozemkov v objeme 68 000 tis. Sk.
    Kapitálové príjmy fondu plynúce z kreditných úrokov na vkladových účtoch v peňažných ústavoch        sa stabilizujú na úrovni 32 500 tis. Sk nárastom – indexom 104,8 % oproti rozpočtu 2002.

VÝDAVKY:

    Na financovanie reprodukcie investičného majetku pre rozpočtový rok 2003 sa počíta s finančným objemom 20 000 tis. Sk, čo predstavuje navýšenie indexom 105,3 % oproti rozpočtu 2002. 
    Orientácia investičných výdavkov v rozpočtovanom období 2003 je opätovne smerovaná                       na pravidelnú obnovu vozového parku služobných motorových vozidiel (v 5 – 6 ročných cykloch), nákup výpočtovej a kancelárskej techniky slúžiacej pre výkon činností fondu. Ostatné rozpočtované tituly reprezentujú síce štandardnú, ale finančne menej významnú položku v rozpočte fondu.
    Neinvestičné výdavky fondu na rok 2003 sa zvyšujú indexom 105,2 % oproti roku 2002 s finančným objemom 351 800 tis. Sk. 
Rozhodujúce režijné výdavky: materiál, energia, spoje sa zvyšujú štandardne indexom okolo 110,0 %, čo v podstate sprevádza len predpokladaný inflačný vývoj v ekonomike krajiny. 
    Osobné výdavky s finančným objemom 98 450 tis. Sk pri indexe 109,1 % oproti rozpočtu 2002 z hľadiska vývojových tendencií možno rovnako charakterizovať ako štandardné. Pri plánovanom stave zamestnancov 260 (navýšenie o + 2 osoby oproti rozpočtu 2002) sa priemerná mesačná mzda                  na zamestnanca bude pohybovať na úrovni 21 042,- - Sk, vrátane rozpočtovanej výplaty výsledkových odmien z rezervného fondu v objeme 9 100 tis. Sk, čo je oproti rozpočtu 2002 nárast indexom 106,6 %. Tento vývoj je v súlade s uvažovaným programom stabilizácie a následne aj rastu nominálnych miezd v krajine. V uvedených zložkách sú vždy zakomponované aj rozpočtované výplaty odmien pre členov orgánov fondu, ako aj výplaty odmien na vedľajšiu  činnosť za kuričské a upratovacie práce.
    Dominantné miesto v navrhovanom rozpočte fondu na rok 2003 zaujímajú naďalej položky zabezpečujúce financovanie právnymi predpismi vymedzených činností fondu v nasledovných objemoch:

•	geodetické práce, záhradky, mapy			-	47 000 tis. Sk
•	identifikácia vlastníckych vzťahov			-	49 900 tis. Sk

•	reštitučné náhrady v hotovosti			-	60 000 tis. Sk
•	kapitálové odvody do ŠPFPP			-	57 000 tis. Sk

    Navrhovaný rozpočet fondu na rok 2003 je vlastne prognózou vývojových tendencií, vychádzajúcou zo súčasne platnej legislatívy upravujúcej postavenie a činnosť Slovenského pozemkového fondu s prihliadnutím na reálne pôsobenie makroekonomických podmienok hospodárenia subjektov a ich spätnej väzby aj na samotnú ekonomiku SPF, prostredníctvom zmluvných vzťahov, či už z privatizácie alebo z nájmu.
    Schválenie navrhovaného rozpočtu fondu na rok 2003 s dvojročným predstihom na jednej strane vytvára relatívne dostatočný časový priestor pre strednodobé koncepčné formovanie smerovania činností fondu, ale na druhej strane zároveň nabáda k určitej zdravej opatrnosti s prihliadnutím na doterajšie skúsenosti v oblasti stability podnikateľských podmienok pre zmluvných partnerov fondu. Z uvedeného je snáď aj namieste predpokladaná potreba určitej   k o r e k c i e   navrhovaného rozpočtu fondu na rok 2003 minimálne na základe skutočne dosiahnutých výsledkov v hospodárení fondu za rok 2001.

IV.  NÁVRH ROZDELENIA HOSPODÁRSKEHO VÝSLEDKU ZA ROKY 2001 - 2002          - 2003 

    Navrhovaný rozpočet fondu na roky 2001 – 2002 – 2003 je bilančne vyrovnaný   b e z   nárokov            na poskytnutie príspevku zo štátneho rozpočtu. Účtovná závierka fondu sa každoročne preskúmava a overuje audítorskou spoločnosťou podľa ŠTATÚTU fondu v súlade so zákonom číslo 563/1991 Zb. o účtovníctve.

    V prípade, že fond ku koncu príslušného účtovného obdobia dosiahne   a k t í v n y   hospodársky výsledok, tento bude navrhnutý na   r o z d e l e n i e   do schvaľovacieho konania v nasledovnom členení:

A.  Odvody do štátnych fondov Ministerstva pôdohospodárstva SR	-		50 %
      s účelovým určením do:
•	Štátneho podporného fondu pôdohospodárstva a potravinárstva podľa zákona číslo              40/1994 Z. z. v znení zákona číslo 240/1998 Z. z.
•	Štátneho fondu ochrany a zveľaďovania poľnohospodárskeho pôdneho fondu podľa zákona číslo 307/1992 Z. z. v znení neskorších predpisov
•	Účelových zdrojov MP SR na financovanie výkonov podľa zákona číslo 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov

B.  Prídel do REZERVNÉHO FONDU SPF				-		50 %

    Zdroje REZERVNÉHO FONDU SPF sa môžu účelovo využiť na financovanie časového nesúladu medzi príjmami a výdavkami v priebehu kalendárneho roku a ďalej na financovanie činností a výdavkov   n a d   rámec schváleného rozpočtu, ktoré vyplývajú najmä z týchto právnych predpisov:

•	zákona číslo 229/1991 Z. z. o pôde o úprave vlastníckych vzťahov k pôde a inému poľnohospodárskemu majetku v znení neskorších predpisov
•	zákona číslo 330/1991 Z. z. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov
•	zákona číslo 92/1991 Zb. o podmienkach prevodu majetku štátu na iné osoby v znení neskorších predpisov
•	zákona číslo 278/1993 Z. z. o správe majetku štátu v znení neskorších predpisov
•	zákona číslo 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov 
•	zákona číslo 181/1995 Z. z. o pozemkových spoločenstvách
•	zákona číslo 64/1997 Z. z. o užívaní pozemkov v zriadených záhradkových osadách a vysporiadaní vlastníctva k nim
•	zákona číslo 143/1992 Zb. o plate a odmene za pracovnú pohotovosť v rozpočtových a niektorých ďalších organizáciách a orgánoch v znení nadväzujúcich právnych predpisov, vrátane ZÁSAD pre odmeňovanie zamestnancov fondu schválených správnou radou fondu podľa ŠTATÚTU, ako aj ďalších predpisov upravujúcich postavenie a činnosť fondu.

    V prípade, že fond vo svojom hospodárení v dôsledku nepredvídaných klimatických alebo ekonomických skutočností, vrátane zmien legislatívnych podmienok za príslušné rozpočtové obdobie, v skutočnosti dosiahne   ú č t o v n ú   s t r a t u ,   tak sa na účtovné vysporiadanie tejto straty využijú efektívne zdroje na rezervnom fonde SPF v rámci schvaľovacieho konania tak, aby   n e v z n i k o l   nárok na jeho vykrytie zo zdrojov   š t á t n e h o   rozpočtu, vrátane výplaty výsledkových odmien.
    V oboch prípadoch podľa ŠTATÚTU fondu definitívne schválenie rozdelenia hospodárskeho výsledku fondu, vrátane využitia zdrojov rezervného fondu na vyrovnanie účtovnej straty, je v súlade so zákonom číslo 303/1995 Z. z. v znení zákona číslo 441/2000 Z. z. o rozpočtových pravidlách vecne kompetentná vláda SR za príslušné rozpočtové a nadväzujúce účtovné obdobie.
    Záverom možno konštatovať, že navrhované rozpočty SPF na roky 2001 – 2002 – 2003 majú v sebe zakomponované rozhodujúce aktivity tak v príjmovej, ako aj vo výdavkovej časti, ktoré pre fond vyplývajú z príslušných právnych predpisov.
    Svojim bilančne vyrovnaným   s a l d o m   ani v jednom rozpočtovom roku nezakladajú   n á r o k        na poskytnutie príspevku zo štátneho rozpočtu. 

    Takto z komplexného hľadiska možno pozitívne hodnotiť:

•	Účtovnú závierku SPF ku dňu 31. 12. 2000 
•	Návrh na vysporiadanie účtovnej straty z hospodárenia SPF za rok 2000 a odsúhlasenia výplaty výsledkových odmien za rok 2000 na ťarchu REZERVNÉHO FONDU 
•	Návrh rozpočtu SPF na roky 2001 – 2002 – 2003

a odporučiť ako komplexný materiál určený na schvaľovacie konanie v príslušných orgánoch podľa zákona číslo 303/1995 Z. z. v znení zákona číslo 441/2000 Z. z. o rozpočtových pravidlách a ŠTATÚTU fondu.

Bratislava 30. 03. 2001